Γ΄ Εθνική ποδοσφαίρου ανδρών 2019-2020

H Γ΄ Εθνική Κατηγορία περιόδου 2019-20 είναι η 38η περίοδος της κατηγορίας μετά την επίσημη ίδρυσή της το 1982 και η πρώτη που θα αποτελεί την 4η βαθμίδα του ελληνικού ποδοσφαίρου μετά την αναδιάρθρωση του 2019. Υπεύθυνη για την διεξαγωγή του πρωταθλήματος είναι η Ε.Π.Ο.

 Στο πρωτάθλημα της Γ΄ Εθνικής Ερασιτεχνικής Κατηγορίας συμμετέχουν 106 ομάδες χωρισμένες σε 8 ομίλους. Έπειτα από πιέσεις των τοπικών ενώσεων της Κρήτης ο 8ος όμιλος σχηματίστηκε από ομάδες μόνο από το νησί, εννέα συνολικά, με διαφορετικό τρόπο διεξαγωγής. Οι υπόλοιποι 7 όμιλοι απαρτίζονται από 13 έως 15 ομάδες. Ο ορισμός των ομίλων έγινε στις 2 Σεπτεμβρίου, η κλήρωση των αγώνων έγινε στις 11 Σεπτεμβρίου, ενώ η έναρξη του πρωταθλήματος προγραμματίστηκε για το σαββατοκύριακο 21 και 22 Σεπτεμβρίου. Οι πρωταθλητές κάθε ομίλου θα αγωνιστούν στο «ειδικό πρωτάθλημα» για τον προβιβασμό στη Football League, σχηματίζοντας μετά από κλήρωση, δυο όμιλους τεσσάρων ομάδων. Τέσσερις συνολικά ομάδες (οι δυο πρώτες κάθε ομίλου του ειδικού πρωταθλήματος) θα προβιβαστούν στη Football League.. Υποβιβάζονται οι ομάδες που θα τερματίσουν από την 9η θέση και χαμηλότερα σε κάθε όμιλο, εκτός του 2ου, που θα υποβιβαστούν από τη 10η θέση και κάτω. Στον 8ο όμιλο Κρήτης θα διεξαχθούν και αγώνες play off σε όμιλο με τις 4 πρώτες της κανονικής διάρκειας για την ανάδειξη του πρωταθλητή που θα συμμετέχει στο ειδικό πρωτάθλημα ανόδου, καθώς και play out με τις 5 τελευταίες , για την ανάδειξη μίας μόνο ομάδας που θα υποβιβαστεί. Μάλιστα για την περίοδο 2020-21 προβλέπεται η άνοδος στη Γ΄ Εθνική εκτός των 4 πρωταθλητών των ενώσεων της Κρήτης και η άνοδος δυο ακόμα δευτεραθλητριών μετά από αγώνες μπαράζ, έτσι ώστε ο αριθμός των ομάδων στον όμιλο Κρήτης να πλησιάσει αυτό των υπόλοιπων. Δικαίωμα συμμετοχής στη νέα Γ’ Εθνική είχαν 116 ομάδες. Αυτές ήταν οι 4 ομάδες που υποβιβάστηκαν από τη Football League της προηγούμενης περιόδου, οι 56 ομάδες που διατήρησαν τη θέση τους στην κατηγορία, αλλά και οι 56 πρωταθλήτριες των τοπικών ενώσεων ΕΠΣ. Με τη λήξη της προθεσμίας έγινε γνωστό ότι 13 σύλλογοι δε δήλωσαν συμμετοχή. Το 2019 το δικαίωμα αναπλήρωσης πρωταθλητριών ΕΠΣ που δε δηλώνουν συμμετοχή, από τις δευτεραθλήτριες/τριταθλήτριες των τοπικών πρωταθλημάτων, «επεκτάθηκε» και για αναπλήρωση συλλόγων που είχαν παραμείνει ή υποβιβαστεί σε αυτή , με προσθήκη ανάλογης πρόβλεψης στον Κανονισμό Αγώνων Ποδοσφαίρου (Κ.Α.Π.) Πέντε από τις ομάδες που δε δήλωσαν συμμετοχή αναπληρώθηκαν από δευτεραθλήτριες ή τριταθλήτριες των ΕΠΣ. Οι συμμετοχές οριστικοποιήθηκαν στις 2 Σεπτεμβρίου 2019, με την επικύρωση της ανόδου της Νίκης Βόλου και της Καλαμάτας στη Football League, αναπληρώνοντας 2 κενές θέσεις αλλά και τη συμμετοχή τελικά του Άρη Παλαιοχωρίου, μιας από τις 13 ομάδες που δεν είχαν, αρχικά, δηλώσει συμμετοχή. Πριν τη κλήρωση των αγώνων, απέσυρε τη συμμετοχή του ο πρωταθλητής ΕΠΣ Θράκης, Μέγας Αλέξανδρος Ιάσμου. Με απόφαση της ΕΠΟ αναστέλλεται οριστικά λόγω των συνθηκών που προέκυψαν από την εξάπλωση του covid-19 και των μέτρων περιορισμού της επέκτασης του, η διεξαγωγή της Γ΄ Εθνικής κατηγορίας της ΕΠΟ, περιόδου 2019-20. Επίσης επικυρώνονται οι βαθμολογίες ως έχουν την ημερομηνία διακοπής των πρωταθλημάτων. Αποφάσισε την άνοδο και των 8 πρωταθλητών των ομίλων της Γ΄ Εθνικής κατηγορίας και τον υποβιβασμό όσων σωματείων είχαν μαθηματικά υποβιβαστεί κατά τη διακοπή του πρωταθλήματος, λόγω της πανδημίας. Ειδικά για τον όμιλο της Κρήτης, δεν θα υποβιβαστεί καμία ομάδα και θα ανέβουν οι πρωταθλητές και οι δευτεραθλητές των τεσσάρων (4) Ε.Π.Σ., ώστε το πρωτάθλημα της αγωνιστικής περιόδου 2020-21 να διεξαχθεί με 16 ομάδες. Στον πρώτο όμιλο συμμετέχουν οι εξής 13 ομάδες: Στον δεύτερο όμιλο συμμετέχουν οι εξής 15 ομάδες: Στον τρίτο όμιλο συμμετέχουν οι εξής 14 ομάδες: Στον τέταρτο όμιλο συμμετέχουν οι εξής 14 ομάδες: Στον πέμπτο όμιλο συμμετέχουν οι εξής 14 ομάδες: Στον έκτο όμιλο συμμετέχουν οι εξής 13 ομάδες: Στον έβδομο όμιλο συμμετέχουν οι εξής 14 ομάδες: Στον όγδοο όμιλο συμμετέχουν οι εξής 9 ομάδες: Play-Off Play-Out